చెన్నై: తమిళనాడు రాజకీయాల్లో మళ్లీ డైలమా మొదలైంది. సీఎం పీఠం కోసం సాగిన పోరులో శశికళ జైలుకెళ్లి కూడా తన పంతాన్ని నెగ్గించుకోగా, పార్టీలో ఆధిపత్యం కోసం పన్నీరు సెల్వం మళ్లీ తన ప్రయత్నాలు కొనసాగిస్తున్నారు. దినకరన్కు ఢిల్లీ పోలీసులు సమన్లు జారీ చేయడం పన్నీర్ సెల్వంకు కలిసొచ్చింది. ఇక ఈ గ్రూపు రాజకీయాలకు చెక్ పెట్టకపోతే మొదటికే మోసం వస్తుందని భావిస్తున్న శశికళ వర్గం ఆ దిశగా పన్నీర్ సెల్వంతో చర్చలు సాగిస్తోంది. అయితే ఇదే అదనుగా భావిస్తున్న ఓపీఎస్ కూడా ప్రధానంగా మూడు డిమాండ్లను తెరపైకి తెస్తున్నారు. ఈ డిమాండ్లలో ఒకటి వ్యక్తిగతం, మరొకటి రాజకీయం, ఇంకొకటి అత్యంత వ్యూహాత్మకం. శశికళ పార్టీ ప్రధాన కార్యదర్శిగా కొనసాగడంపై పన్నీర్ ఎప్పటి నుంచో తీవ్ర అసంతృప్తి వ్యక్తం చేస్తున్నారు. ఆమెను జనరల్ సెక్రటరీగా తప్పించాలనేదే పన్నీర్ మొదటి డిమాండ్.దినకరన్ను, శశికళను పార్టీ నుంచే తప్పించాలనేది ఆయన రెండో డిమాండ్. వారిద్దరూ పార్టీలోనే కొనసాగితే తనకు తగినంత ప్రాధాన్యం దక్కదనే అభద్రతా భావంలో పన్నీర్ ఉన్నట్లు తెలుస్తోంది. జయలలిత మృతిపై సమగ్ర విచారణ జరిపించాలనేది పన్నీర్ పెట్టిన మూడో షరతు. ఈ నిర్ణయం మాత్రం పన్నీర్ అత్యంత వ్యూహాత్మకంగా తీసుకున్నారని రాజకీయ విశ్లేషకులు అంచనా వేస్తున్నారు. జయ మృతిపై ఎంక్వైరీ జరిగితే శశికళ పాత్ర బయటపడుతుందని, అదేగానీ జరిగితే తాను రాజకీయంగా ఎదగడానికి ఆ అంశం ఎంతో ఉపకరిస్తుందనే ఉద్దేశంతోనే ఆయన ఈ డిమాండ్ పెట్టారని భావిస్తున్నారు. మొత్తం మీద ఈ మూడు డిమాండ్లకు సరే అంటేనే ఈ గ్రూప్ రాజకీయాలకు చెక్ పెడతానని పన్నీర్ శశికళ వర్గానికి స్పష్టం చేశారు.
chennai: tamilanadu rajakeeyaallo malli dailama modalaindi. cm peetham kosam saagina porulo sasikala jailukelli kuudaa tana pantaanni negginchukogaa, paartiiloo aadhipatyam kosam panneeru selvam malli tana prayatnaalu konasaagistunnaaru. dinakaranku dhilli poliisulu samanlu jaarii cheyadam pannir selvanku kalisochindi. ika ee groopu raajakeeyaalaku chec pettakapothe modatike mosam vastundani bhaavistunna sasikala vargam aa disagaa pannir selvamtho charchalu saagistondi. ayithe ide adanugaa bhaavistunna ops kuudaa pradhaanamgaa moodu demandlanu terapaiki testunnaru. ee demandlalo okati vyaktigatam, marokati rajakeeyam, inkokati atyanta vyuuhaatmakam. sasikala party pradhaana kaaryadarsigaa konasagadampai pannir eppati nuncho teevra asantrupti vyaktam chestunnaru. aamenu janaral secrataryga tappinchaalanede pannir modati demand.dinakarannu, sasikalanu party nunche tappinchaalanedi aayana rendo demand. vaariddaruu paartiiloonae konasagithe tanaku taginanta praadhaanyam dakkadane abhadrata bhaavamlo pannir unnatlu telustondi. jayalalita mrutipai samagra vichaarana jaripinchaalanedi pannir pettina moodo sharatu. ee nirnayam maatram pannir atyanta vyuuhaatmakamgaa teesukunnaarani rajakeeya vislaeshakulu anchana vestunnaru. jaya mrutipai enkvairi jarigithe sasikala paatra bayatapadutundani, adegaanee jarigithe taanu raajakeeyamgaa edagadaaniki aa amsam entho upakaristundane uddesamtone aayana ee demand pettaarani bhaavistunnaaru. mottam meeda ee moodu demandlaku sare antene ee groop raajakeeyaalaku chec pedataanani pannir sasikala vargaaniki spashtam chesaru.